Թոմ կատու

Թոմաս Ջեյմս Ջասպեր, (), անիմացիոն կատու, որը հանդիսանում է «Թոմ և Ջերի», «Թոմի և Ջերիի շոուն», «Թոմ և Ջերի. Կատակերգական շոու», «Թոմ և Ջերի. Մանկության տարիներ» և «Թոմի և Ջերիի արկածները» մուլտֆիլմի գլխավոր հերոսը Ջերի մկան հետ միասին։

Առաջին «Puss Gets the Boot» մուլտֆիլմում այս կատուն անվանվել է Ջասպեր, սակայն երբ ստեղծվեց նաև «The Midnight Snack»-ը կատուն սկսեց անվանվել միայն Թոմ կամ անվան այլ ձևեր՝ Թոմ, Թոմմի և Թոմաս։ Ամբողջական անունը Թոմաս Ջեյմս Ջասպեր.։

Թոմը տիպիկ տնային կատու է՝ սիրում է երկար ժամանակ քնել իր համար նախատեսված անկողնում կամ պարզապես հատակի վրա, ուտել (մածուն, կաթ, թթվասեր, կամ իր որսած կենդանիները), հետաքրքրված է իր հասակակից այլ կատուներով և կատվի ձագերով։ Ունի շատ ընկերներ, այդ թվում մի շարք կատուներ։

Թոմը պատվով է կատարում իր տնային պարտականությունները, որն է երբեմն դժվարությամբ կամ հեշտությամբ որսալ տուն ներկուժած մկներին։ Երբեմն նա սիրահարվում է և շեղվում իր աշխատանքից, բայց դա շատ հազվադեպ։ Նա նաև սիրում է որսալ փոքրիկ կենդանիներ (մկները, ձուկ, թռչուններ)։

Ի տարբերություն մյուս հասարակ կատուների, Թոմը շատ ավելի մարդամոտ է և ունի շատ ծանոթներ, որոնք կատուներ չեն։ Թոմը նաև շատ շնորհալի է։ Նա կարողանում է նվագել դաշնամուր, կիթառ, հավայան կիթառ և նույնիսկ գլխավորել սիմֆոնիկ նվագախումբ։ Նա նույնիսկ կարողանում է կարդալ (հիմնականում թերթերի նորություններ բաժինը, սակայն նաև կարդում է գրքեր)։

Լսում է ռադիո և դիտում հեռուստացույց։ Նա շատ է սիրում զվարճանք։ Նույնիսկ Թոմը մեկ անգամ ուսուցանել է փոքրիկ կատվի, սակայն անհաջող դասերի պատճառով հրաժարվել այդ գործից։ Թոմը նաև ակտիվորեն անցկացնում է իր հանգիստը՝ նա կարողանում է խաղալ թենիս, գոլֆ, բիլիարդ, բոուլինգ, սպորտային այլ խաղեր և զբաղվում է ձկնորսությամբ։ Նա նաև սիրում է ճանապարհորդել, գնալ լողափ և տախտակով սահել ծովում։

Թոմը խորթ է վատ սովորույթներին, սակայն կան սերիաներ որտեղ ցույց է տալիս թե ինչպես է Թոմը ծխում սիգար և այլ ծխախոտեր։ Նա նաև օգտագործում է ալկոհոլ և հարբում ծայրահեղ աստիճանի։

Թոմը հաճույթով նշում է բոլոր տոները։ Մասնավորապես ցույց է տրվում թե ինչպիսի մեծ շուքով է նշում Թոմը Սուրբ Ծնունդը և Ամերիկայի Միացյալ Նահանգների անկախության օրը։ Բացի դրանից սիրում է նաև Զատկի տոնը։

Թոմը միևնույն ժամանակ վախենում է ուրվականներից և հոգիներից։

Թոմը շատ է սիրահարվում կանանց վրա, սակայն կանանց հարցերում նրա բախտը չի բերում։ Նա կարողանում է հագնվել ինչպես էլեգանտ տղամարդ, կազմակերպել ռոմանտիկ ընթրիք, երգել սերենադ, նվիրել ծաղիկներ, ոսկյա իրեր և քաղցրավենիք։

Ծանոթագրություններ

Արտաքին հղումներ 

Մուլտֆիլմերի կերպարներ
Կերպարներ այբբենական կարգով
Հորինված կատուներ
Թոմ և Ջերի